Boer en vrou wreed vermoorArgieffoto: Reint Dykema ŉ Boer en sy vrou is Vrydag wreed vermoor op hul plaas tussen Jachtfontein en Westonaria, Gauteng. Kapt. Appel Ernst, woordvoerder van die polisie, het gesê die egpaar se lyke is omstreeks 15:30 deur plaaswerkers gevind. Die egpaar is intussen geïdentifiseer as Hannes en Ester Kidson, albei 70 jaar oud. Ester was in ŉ rolstoel. Die egpaar is verskeie kere met ‘n skerp voorwerp gesteek. Volgens Ernst beweer werkers van die egpaar dat hulle Vrydag salarisse gekry het en dat roof moontlik die motief was. “Dit is egter nog nie duidelik wat gesteel is nie en die toneel word nog gefynkam.” Dit is in dié stadium ook nog nie duidelik of daar meer as een moordenaar was nie. Niemand is nog in hegtenis geneem nie. Enigiemand met inligting oor die voorval word gevra om kapt. Moremi by 082 413 2630 te bel.